**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES ĀRKĀRTAS**

**SĒDES PROTOKOLS Nr. 17**

2024. gada 20. augustā

Sēde notiek Saieta laukumā 1, Madonā.

Sēde sasaukta plkst.12:00

Sēdi atklāj plkst. 12:00

Sēdē tiek nodrošināta iespēja pieslēgties attālināti videokonferences platformā zoom.

Sēdes norise tiek fiksēta audiovizuālajā ierakstā.

**Sēdi vada**: domes priekšsēdētājs Agris Lungevičs.

**Protokolē**: lietvedības nodaļas vadītāja Dace Cipule.

**Sēdē piedalās deputāti:**

Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Gatis Teilis (attālināti), Gunārs Ikaunieks, Iveta Peilāne (attālināti), Kaspars Udrass, Sandra Maksimova, Vita Robalte, Zigfrīds Gora.

**Sēdē piedalās:**

Administrācijas darbinieki (klātienē): Artūrs Leimanis – informācijas tehnoloģiju speciālists,

Solvita Seržāne – izglītības pārvaldes vadītāja.

Administrācijas darbinieki (attālināti): Evita Zāle - juridiskās un personāla nodaļas vadītāja, Dina Bojaruņeca – vecākā ekonomiste, Nanija Rudzīte – ekonomiste, Sarmīte Melle – juriste, Ramona Vucāne – nekustamā īpašuma pārvaldības un teritoriālās plānošanas nodaļas vadītāja.

Pagastu un apvienību pārvalžu vadītāji (attālināti): Elita Ūdre – Ērgļu apvienības pārvaldes vadītāja, Tālis Salenieks – Lubānas apvienības pārvaldes vadītājs, Vilnis Špats – Cesvaines apvienības pārvaldes vadītājs, Ilona Zalāne – Praulienas un Mētrienas pagastu pārvalžu vadītāja, Artūrs Portnovs – Ļaudonas un Kalsnavas pagastu pārvalžu vadītājs, Sandis Kalniņš – Dzelzavas, Sarkaņu un Aronas pagastu pārvalžu vadītājs, Jānis Daiders – Liezēres pagasta pārvaldes vadītājs, Guntis Ķeveris – Madonas apvienības pārvaldes vadītājs,

Iestāžu vadītāji un darbinieki (attālināti):Ilze Fārneste – Madonas novada sociālās dienesta vadītāja, Inita Karlsone - Cesvaines pirmsskolas izglītības iestādes “Brīnumzeme” vadītāja.

Laikraksta “Stars” redaktore: Baiba Miglone (attālināti).

Sēdes vadītājs Agris Lungevičs iepazīstina ar Madonas novada pašvaldības Domes ārkārtas sēdes darba kārtību.

**DARBA KĀRTĪBĀ:**

**1. Par ziedojumu/ dāvinājumu Bobriņeckas pašvaldībai**

*ZIŅO: Zigfrīds Gora*

**2. Par finansējuma piešķiršanu transportlīdzekļu remontam**

*ZIŅO: Zigfrīds Gora*

**1. Par ziedojumu/ dāvinājumu Bobriņeckas pašvaldībai**

*ZIŅO: Zigfrīds Gora*

Madonas novada pašvaldības (turpmāk – Pašvaldība) uzskaitē atrodas paklājs 2M ENTRY GE 2047 80 kv.m ar atlikušo vērtību EUR 456,80 un paklājs 2M ENTRY GE 2047 20 kv.m ar atlikušo vērtību EUR 114,20.

Pašvaldība ir saņēmusi Ukrainas Kirovogradas apgabala Bobrineckas pilsētas pašvaldības 2024. gada 20. augusta vēstuli (reģistrēta dokumentu vadības sistēmā Namejs ar Nr. 2.1.3.1/24/2998) ar lūgumu rast iespēju sniegt palīdzību bērnudārza patvertnei.

Ukrainas civiliedzīvotāju atbalsta likuma 11. pantā paredzēts, ka pašvaldībai, pamatojoties uz domes lēmumu, ir tiesības dāvināt (ziedot) finanšu līdzekļus vai mantu Ukrainas sabiedrības vispārējam atbalstam.

Pamatojoties uz Ukrainas civiliedzīvotāju atbalsta likuma 11. pantu, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Dāvināt (ziedot) mantu: paklājs 2M ENTRY GE 2047 80 kv.m ar vērtību EUR 456,80 un paklājs 2M ENTRY GE 2047 20 kv.m ar vērtību EUR 114,20 Ukrainas Kirovogradas apgabala Bobrineckas pilsētas pašvaldībai (BOBRYNETS TOWN COUNCIL).
2. Finansējumu paklāju iegādei piešķirt Madonas apvienības pārvaldes Īpašumu uzturēšanas nodaļai no Madonas novada pašvaldības 2024. gada budžeta nesadalītajiem līdzekļiem.

*Gora 25942682*

*Lēmums Nr. 486*

**2. Par finansējuma piešķiršanu transportlīdzekļu remontam**

*ZIŅO: Zigfrīds Gora*

Pamatojoties uz Ukrainas civiliedzīvotāju atbalsta likumu (05.03.2022.) 11. pantu par pašvaldības tiesībām dāvināt (ziedot) finanšu līdzekļus vai mantu Ukrainas sabiedrības vispārējam atbalstam, Madonas novada pašvaldības dome pieņēma lēmumus ( Nr. 725 no 30.11.2023. un Nr.357 no 30.05.2024.) par autobusa TEMSA Opalin ( reģ. Nr. AL 8668, inventāra numurs 656/Al8668) un mikroautobusa RENAULT MASTER ( reģ. Nr. GS4820, inventāra Nr. 12310123) dāvināšanu Ukrainas Kirovogradas apgabala Bobrinecas pilsētas pašvaldībai ( BOBRYNETS TOWN COUNCIL)

Lai nodrošinātu autobusu drošu transportēšanu uz Ukrainu, veikts transportlīdzekļu remonts par kopējo summu 1557,08 EUR.

Noklausījusies sniegto informāciju, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Gatis Teilis, Gunārs Ikaunieks, Iveta Peilāne, Kaspars Udrass, Sandra Maksimova, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

Piešķirt Madonas novada pašvaldības Centrālajai administrācijai finansējumu 1557,08 EUR (viens tūkstotis pieci simti piecdesmit septiņi eiro, 08 euro centi (tai skaitā PVN) apmērā transportlīdzekļu remontu atmaksai no pašvaldības budžeta nesadalītajiem līdzekļiem.

*Gora 25942682*

*Lēmums Nr. 487*

*Sēdes darba process, ziņojumi, priekšlikumi/ierosinājumi, komentāri, diskusijas atspoguļoti sēdes audiovizuālajā ierakstā.*

Sēdi slēdz 12.05

Sēdes vadītājs A. Lungevičs

Sēdes protokolētāja D. Cipule